Official Journal C 001 , 03/01/1979 P. 0002 - 0003

Spanish special edition: Chapter 08 Volume 2 P. 0063

Portuguese special edition Chapter 08 Volume 2 P. 0063



Avviż tal-Kummissjoni tat-18 ta' Diċembru 1978 rigward l-evalwazzjoni tagħha ta' ċerti ftehim ta' sottokuntratti relatati ma' l-Artikolu 85(1) tat-Trattat tal-KEE 1. F'dan l-avviż il-Kummissjoni tal-Komunitajiet Ewropej tagħti l-opinjoni tagħha dwar ftehim ta' sottokuntratti relatati ma' l-Artikolu 85(1) tat-Trattat li jistabbilixxi l-Komunità Ekonomika Ewropea. Din il-kategorija ta' ftehim hija fil-preżent forma ta' tqassim ta' xogħol li jirrigwarda ditti ta' kull daqs, iżda li joffri opportunitajiet għal żvilupp partikolarment lil ditti ta' daqs żgħir u medju. Il-Kummissjoni tikkunsidra li ftehim li bih ditta, imsejħa "il-kuntrattur", sew jekk bħala konsegwenza minn qabel jew le ta' ordni minn terza parti, tinkariga lil ditta oħra, imsejħa "is-sottokuntrattur", il-manifattura ta'merkanzija, il-provvista ta' servizzi jew l-għemil ta' xogħol skond l-istruzzjonijiet tal-kuntrattur, biex jiġu pprovduti lill-kuntrattur jew jitwettqu f'ismu, ma jaqgħux huma nfushom taħt il-projbizzjoni fl-Artikolu 85(1). Biex iwettqu ċerti ftehim ta' sottokuntratti skond l-istruzzjonijiet tal-kuntrattur, is-sottokuntrattur jista' juża teknoloġija jew tagħmir partikolari li l-kuntrattur ikollu jipprovdi. Sabiex jipproteġi l-valur ekonomiku ta' din it-teknoloġija jew dan it-tagħmir, il-kuntrattur jista' jkun irid jirrestrinġi l-użu tagħhom mis-sottokuntrattur għal dak kollu li jkun meħtieġ għall-fini tal-ftehim. Il-kwistjoni titqanqal skond jekk dawn ir-restrizzjonijiet ikunux soġġetti għall-Artikolu 85(1). Lil dawn issirilhom stima f'dan l-avviż b'kunsiderazzjoni xierqa bil-għan ta' ftehim bħal dan, li jiddistingwihom minn privattiv ordinarju u ftehim liċenzati fuq il-mod korrett ta' kif isir ix-xogħol. 2. Fil-fehma tal-Kummissjoni, l-Artikolu 85(1) ma japplikax għal klawsoli li bihom: - teknoloġija jew tagħmir provdut mill-kuntrattur ma jistgħux jintużaw bl-eċċezzjoni għall-finijiet tal-ftehim tas-sottokuntratt, - teknoloġija jew tagħmir provdut mill-kuntrattur jistgħu ma jitħallewx li jkunu disponibbli għal terzi partijiet, - il-merkanzija, s-servizzi u x-xogħol li jirriżultaw mill-użu ta' din it-teknoloġija jew tagħmir jistgħu jkunu fornuti biss lill-kuntrattur jew jitwettqu f'ismu, ladarba u sakemm din it-teknoloġija jew dan it-tagħmir ikunu meħtieġa biex jippermettu lis-sottokuntrattur f'kondizzjonijiet raġonevoli biex jipproduċi l-merkanzija, biex jipprovdi s-servizzi jew biex iwettaq ix-xogħol skond l-istruzzjonijiet tal-kuntrattur. Sa dak il-punt is-sottokuntrattur qed jipprovdi merkanzija, servizzi jew xogħol li minħabba fih ma jkunx fornitur indipendenti fis-suq. Il-proviso msemmi qabel jiġi obdut jekk il-prestazzjoni tal-ftehim ta' sottokuntratt tkun tinħtieġ l-użu mis-sottokuntrattur ta': - drittijiet ta' proprjetà industrijali tal-kuntrattur jew li jkunu għad-dispożizzjoni tiegħu, fil-forma ta' privattivi, mudelli ta' utilità, disinni protetti mid-drittijiet ta' l-awtur, disinni reġistrati jew drittijiet oħra, jew: - tagħrif jew proċessi ta' produzzjoni sigrieti (il-mod korrett ta' kif isir ix-xogħol) tal-kuntrattur jew li jkollu għad-dispożizzjoni tiegħu, jew ta' - studji, pjanti jew dokumenti li jkunu jakkumpanjaw l-informazzjoni mogħtija li jkunu preparati minn jew għall-kuntrattur, jew - żebgħa, disinni jew għodod, u tagħmir ta' aċċessorji li jkunu unikament tal-kuntrattur, li, anki jekk ma jkunux la koperti bid-drittijiet tal-proprjetà industrijali u l-anqas ma jkollhom fattur ta' segretezza, jippermettu l-manifattura ta' merkanzija li tiddifferixxi fil-forma, funzjoni jew komposizzjoni minn merkanzija oħra manifatturata jew fornuta lis-suq. Madankollu, ir-restrizzjonijiet imsemmija aktar qabel m`humiex ġustifikabbli fejn is-sottokuntrattur jkollu għad-dispożizzjoni tiegħu jew jista' f'kondizzjonijiet raġonevoli jikseb il-fakoltà li juża t-teknoloġija jew tagħmir meħtieġ biex jipproduċi l-merkanzija, jipprovdi s-servizzi jew iwettaq ix-xogħol. Ġeneralment, dan huwa l-każ meta l-kuntrattur jipprovdi mhux aktar mit-tagħrif ġenerali li sempliċiment tiddeskrivi x-xogħol li għandu jsir. F'dawn iċ-ċirkustanzi r-restrizzjonijiet jistgħu jċaħħdu lis-sottokuntrattur mill-possibbiltà li jiżviluppa n-negozju tiegħu fl-oqsma koperti bil-ftehim. 3. Ir-restrizzjonijiet li ġejjin rigward il-provvista ta' teknoloġija mill-kuntrattur jistgħu fl-opinjoni tal-Kummissjoni jiġu imposti wkoll bi ftehimiet ta' sottokuntratt mingħajr ma jċedu għall-oġġezzjoni skond l-Artikolu 85(1): - l-inkarigu minn kull waħda mill-partijiet li ma tiżvelax il-proċess ta' manifattura jew modi oħrajn tal-proċessi tax-xogħol ta' karattru sigriet, jew tagħrif kunfidenzali mogħti mill-parti l-oħra matul in-negozjar u t-twettiq tal-ftehim, sakemm il-proċess ta' kif isir ix-xogħol jew it-tagħrif fil-kwistjoni ma jkunx saru informazzjoni pubblika, - l-inkarigu mis-sottokuntrattur li ma jużax, ukoll wara li jiskadi l-ftehim, il-proċessi ta' manifattura jew proċessi oħra ta' kif isir ix-xogħol ta' karattru sigriet li jkun irċieva waqt li jkun għaddej il-ftehim, sakemm ma jkunux saru magħrufin pubblikament, - inkarigu mis-sottokuntrattur biex jgħaddi lill-kuntrattur fuq bażi mhux esklussiva kull titjib tekniku li jkun għamel waqt li jkun għaddej il-ftehim, jew, fejn invenzjoni li jista' jkollha privattiv tkun skoperta mis-sottokuntrattur, biex jagħti liċenzi mhux esklussivi rigward l-invenzjonijiet rigwardanti t-titjib u l-applikazzjonijiet ġodda ta' l-invenzjoni oriġinali lill-kuntrattur għal perjodu tal-privattiv miżmum minn dan ta' l-aħħar. Dan l-inkarigu mis-sottokuntrattur jista' jkun esklussiv favur il-kuntrattur sakemm it-titjib u l-invenzjonijiet magħmulin mis-sottokuntrattur waqt li jkun għaddej il-ftehim ma jkunux jistgħu jintużaw b'mod indipendenti mill-proċess sigriet jew privattiv tal-kuntrattur, ladarba dan ma jikkostitwix restrizzjoni notevoli għal kompetizzjoni. Madankollu, kull inkarigu mis-sottokuntrattur rigward id-dritt li jiddisponi mir-riżultati tar-riċerka u żvilupp ta' ħidmietu jista' jirrestrinġi kompetizzjoni, fejn dawn ir-riżultati jkunu jistgħu jintużaw b'mod indipendenti. F'dawn iċ-ċirkustanzi, ir-relazzjoni ta' sottokuntrattar ma tkunx biżżejjed biex tieħu post ir-regoli tal-kompetizzjoni ordinarji fuq id-disponiment ta' drittijiet ta' proprjetà industrijali jew proċessi sigrieti ta' kif isir ix-xogħol. 4. Fejn is-sottokuntrattur ikun awtorizzat minn ftehim ta' sottokuntratt li juża trade mark, trade name jew get up, il-kuntrattur jista' fl-istess ħin ma jħallix dan l-użu mis-sottokuntrattur fil-każ ta' merkanzija, servizzi jew xogħol li mgħandhomx ikunu fornuti lill-kuntrattur. 5. Għalkemm dan l-avviż għandu b'mod ġenerali jipprojbixxi l-ħtieġa għal ditti li jieħdu deċiżjoni fuq il-pożizzjoni legali minn Deċiżjoni tal-Kummissjoni individwali, ma jaffettwax id-dritt tad-ditti konċernati li japplikaw għal approvazzjoni negattiva kif imfissra fl-Artikolu 2 tar-Regolament 17 jew li jgħarrfu bil-ftehim lill-Kummissjoni skond l-Artikolu 4(1) ta' dan ir-Regolament [1]. L-avviż ta' l-1968 fuq il-koperazzjoni bejn l-impriżi [2], li jelenka numru ta' ftehim li min-natura tagħhom m`għandhomx jitqiesu bħala kontra-kompetittivi, huwa hekk miżjud fil-qasam ta' sottokuntrattar. Il-Kummissjoni tfakkar ukoll lil ditti illi, sabiex tippromwovi koperazzjoni bejn negozji ta' daqs żgħir u medju, ippubblikat avviż rigward ftehimiet ta' importanza żgħira li ma jaqgħux skond l-Artikolu 85(1) tat-Trattat li jistabilixxi l-Komunità Ekonomika Ewropea [3] Dan l-avviż huwa mingħajr preġudizzju għall-opinjoni li wieħed jista' jkollu fuq ftehim ta' sottokuntrattar mill-Qorti tal-Ġustizzja tal-Komunitajiet Ewropej. [1] L-Ewwel Regolament li jimplimenta l-Artikoli 85 u 86 tat-Trattat tal-KEE (ĠU C 13, tal-21.2.1962, p. 204/62). [2] ĠU C 313, tad-29.12.1977, p. 3. [3] Avviż li jirrigwarda ftehimiet, deċiżjonijiet u prattiċi miftiehma dwar koperazzjoni bejn l-impriżi, (ĠU C 75, tad-29.7.1968, p. 3). --------------------------------------------------